Ministerul Mediului si Padurilor
- Prezentare generala -

Ministerul Mediului si Padurilor (MMP) realizeaza politica nationala in domeniile mediului, gospodaririi apelor si managementului silvic, indeplinind rolul de autoritate de stat, de sinteza, coordonare si control in aceste domenii, direct sau prin organisme tehnice specializate, autoritati sau institutii publice aflate in subordinea, coordonarea sau sub autoritatea ministerului.
Conform legislației in vigoare, Ministerul Mediului si Padurilor este desemnat ca autoritate de management pentru Programul Operational Sectorial pentru infrastructura de mediu.

Ministerul Mediului si Padurilor actioneaza pentru a proteja mediul si resursele naturale, pentru a garanta generatiei actuale si celor viitoare un mediu curat, in armonie cu dezvoltarea economica si progresul social.
Domeniile de competenta ale MMP:
· controlul poluarii industriale,

· calitatea aerului si zgomot ambiental,

· managementul ariilor naturale protejate, conservarea biodiversitatii, securitatea biologica,

· infrastructura de mediu,

· gestionarea deseurilor,

· gestionarea substantelor si preparatelor chimice periculoase,

· protecția solului și subsolului,

· dezvoltare durabila,

· schimbari climatice,

· managementul apelor,

· managementul sectorului forestier,

· meteorologie,

· hidrologie si hidrogeologie.
Avand ca obiective principale intarirea structurilor administrative – ca element de baza pentru construirea unui sistem solid de management de mediu – si contributia la dezvoltarea durabila, MMP si-a stabilit urmatoarele prioritați:

· integrarea cerintelor privind protectia mediului in celelalte politici sectoriale, in concordanta cu cerintele si standardele europene si internationale,

· ocrotirea biodiversitații, reabilitarea infrastructurii costiere a litoralului romanesc, redimensionarea ecologica și economica a Deltei Dunarii,

· ameliorarea calitații factorilor de mediu in zonele urbane si rurale,

· managementul riscului și prevenirea dezastrelor provocate de inundații.
Obiectivele prioritare in domeniul investitiilor:
· apararea impotriva inundatiilor, inlaturarea si reducerea efectelor calamitatilor naturale provocate de viituri,

· amenajarea complexa a bazinelor hidrografice pentru reabilitarea surselor de apa existente si realizarea de noi surse de apa pentru populatia din zonele deficitare,

· reconstructia ecologica si conservarea biodiversitatii,

· infrastructura de apa/apa uzata, sisteme integrate de management al deseurilor, reabilitarea gradinilor zoologice,

· realizarea de perdele de protectie, torenti, drumuri forestiere.
Prin Mediu (Administrația Fondului pentru Mediu - AFM) sunt alocate sume importante din Fondul pentru Mediu, pentru programe și proiecte care vizeaza protecția mediului:

· Programul de stimulare a innoirii Parcului auto national,

· Programul privind instalarea sistemelor de incalzire care utilizeaza energie regenerabila, inclusiv inlocuirea sau completarea sistemelor clasice de incalzire pentru persoane fizice,

· Programul privind instalarea sistemelor de incalzire care utilizeaza energie regenerabila, inclusiv inlocuirea sau completarea sistemelor clasice de incalzire pentru persoane juridice,

· Programul national de imbunatatire a calitatii mediului prin realizarea de spatii verzi in localitati,

· Programul de imbunatatire a calitatii mediului prin impadurirea terenurilor agricole degradate,

· Programul privind producerea energiei din surse regenerabile: eoliana, geotermala, solara, biomasa, hidro,

· Programul privind educatia si constientizarea publicului privind protectia mediului,

· Programul vizand protectia resurselor de apa, sisteme integrate de alimentare cu apa, statii de tratare, canalizare si statii de epurare,

· Programul privind reducerea impactului asupra atmosferei, inclusiv monitorizarea calitatii aerului,

· Programul de realizare a pistelor pentru biciclisti,

· Programul de lucrari destinate prevenirii, inlaturarii si/sau diminuarii efectelor produse de fenomenele meteorologice periculoase la lucrarile de gospodarire a apelor aferente obiectivelor din domeniul public al statului.
Prin Programul Operațional Sectorial Mediu este acordata finanțare pentru proiecte in urmatoarele sectoare:

· Alimentare cu apa/ tratare a apei uzate – extinderea si modernizarea retelelor de apa si canalizare, construirea si modernizarea de statii pentru tratarea apei si epurarea apei uzate,

· Gestionarea deseurilor – construirea de depozite ecologice si a facilitatilor de sortare, tratare si reciclare a deseurilor, dotarea cu echipamente pentru colectarea selectiva a deseurilor si inchiderea si ecologizarea depozitelor neconforme existente,

· Reabilitarea zonelor poluate istoric – reducerea efectelor negative ale acestor zone asupra mediului inconjurator,

· Modernizarea sistemelor urbane de termoficare – imbunatatirea reducerii poluarii aerului,

· Conservarea si protectia naturii - zonele naturale protejate,

· Imbunatatirea protectiei impotriva inundatiilor - construirea infrastructurii pentru prevenirea inundatiilor si reducerea efectelor acestora,

· Reducerea eroziunii zonei costiere - extinderea suprafetei de plaja in zona Marii Negre.
